Folketing
2012-04-24

Det er det liv, de har i forbindelse med det, og der har det altså stor betydning, at man selvfølgelig også har mulighed for at komme på vandet. Vi havde også været åbne over for at kigge på, om der skulle være en periode, hvor man skulle fiske med lidt færre redskaber, en periode, hvor man ikke måtte fiske med seks redskaber, men måske kun med fire redskaber for at begrænse det. Det kunne vi også have været åbne over for. Men jeg har bare kunnet høre, fra ministeren kom op som den første, at det her forslag ville man på ingen måde røre ved. Men det er jo sådan, at vi kommer til at røre ved det, og det skal vi allerede til foråret. Der skal vi røre ved det, i forbindelse med at vi skal kigge på, hvordan vi fortsætter med vores åleplan om genopretning af ålebestanden i Danmark, og det er jeg enig i at vi skal kigge på. Der vil Dansk Folkeparti selvfølgelig tage det her spørgsmål op igen.